Νικόλαος Χαρ. Τέλωνας

Ο Νικόλαος Χαρ. Τέλωνας (γεννήθηκε στην Αμφιλοχία το 1949) είναι Έλληνας συγγραφέας και ερευνητής. Από το 1992 ασχολήθηκε με την έρευνα των ιστορικών πηγών και με συγγραφή βιβλίων. Δημοσίευσε άρθρα σε περιοδικά και εφημερίδες. Συνέγραψε συνολικά έντεκα βιβλία με θέμα σημαντικά γεγονότα της περιοχής του Βάλτου.Βλ. σύντομο βιογραφικό του στο βιβλίο του Βάλτου έπος εξόδιον. Από το 1983 έως το 1990 υπηρέτησε ως δήμαρχος στον Δήμο Αμφιλοχίας. Διαμένει στο Μεσολόγγι.

 Δημαρχία 

Ο Τέλωνας εξελέγη για πρώτη φορά δήμαρχος στον 1ο γύρο των εκλογών του 1982, με ποσοστό 52,73% και επανεξελέγη το 1986 με ποσοστό 52,71%.Αποτελέσματα δημοτικών εκλογών Δήμου Αμφιλοχίας, Ελληνική Εταιρία Τοπικής Αυτοδιοίκησης και Ανάπτυξης, ανακτήθηκε στις 20 Νοεμβρίου 2022.

 Επιλεγμένα έργα
 Ταξίδι σε χρόνια λησμονημένα. Αμφιλοχία (Καρβασαράς) 1829-1944, Εκδ. Γράμμα, Αμφιλοχία, 2016
 «Ανδρέας Νικ. Στράτος 1905-1981», Η πολιτική και οι πολιτικοί των Νομών Αιτωλοακαρνανίας και Ευρυτανίας, που εξελέγησαν από το 1946 έως το 2004 και δεν βρίσκονται στη ζωή. Συμβολή στη νεότερη πολιτική ιστορία των δύο νομών. Πρακτικά Επιστημονικού Συνεδρίου 5-6 Νοεμβρίου 2005, Έκδ. Αιτωλικής Πολιτιστικής Εταιρείας, Αθήνα, 2005, σ. 165-170.
 Βάλτου έπος εξόδιον. Οι Βαλτινοί και οι αγώνες τους από την αιχμαλωσία έως την απελευθέρωση 1499-1821, Εκδ. Γράμμα, Αμφιλοχία, 2021

 Παραπομπές 

Κατηγορία:Δήμαρχοι ελληνικών πόλεων